Кенет Греам

**Кенет Греам** (; 8 март 1859 — 6 јули 1932) ― британски (шкотски) писател. Најпознат е по *[[Ветрот во врбите|„Ветрот во врбите“]]* (1908), класика на детската книжевност.

## Животопис
Кенет Греам е роден на 8 март 1859 година во Единбург. Во 1864 година, неговата мајка починала од шарлах, а три години подоцна татко му, кој имал проблем со пиењето, заминал за Франција, оставајќи ги своите три деца на грижа на неговата баба по мајка. Баба му живеела во Беркшир на брегот на Темза. Додека учел во Сент Едвард во Оксфорд, Греам бил извонреден ученик и сакал да се запише на Универзитетот во Оксфорд, но неговиот вујко, кој му бил старател, поради високите трошоци не му дозволил да го продолжи образованието. Како резултат на тоа, во 1879 година Греам се вработил Банката на Англија каде што работел до 1908 година.

На 22 јули 1899 година, Греам се оженил со Елспит Томпсон. Тие имале еден син Алистер, роден предвреме на 12 мај 1900 година, болежливо и кревко момче, слеп на едното око. Токму за него Кенет Греам почнал да ги пишува и да му ги раскажува приказните за г-дин Жабец, кои подоцна биле подлога за книгата Ветрот во врбите. На 7 мај 1920 година, Аластер се самоубил на 19-годишна возраст откако се фрлил под воз. Од почит кон неговиот татко неговата смрт била заведена како случајна несреќа.

Кенет Греам починал на 6 јули 1932 година и бил погребан во Оксфорд.

## Книжевно творештво
Уште во своите дваесетти години, Греам почнал да објавува есеи во лондонските периодични списанија. Дел од нив биле собрани и објавени во збирката П*агански трудови* во 1894 година, а две години подоцна *Златното доба*. Потоа следувала книгата *„Денови на соништата“* во 1898 година. Збирката „Денови на соништата“ ја содржи и приказната „Неволниот змеј“, врз основа на *која* компанијата Волт Дизни објавила цртан филм под исто име во 1941 година.

Има десетгодишен јаз помеѓу *Денови на соништата* и објавувањето на капиталното дело на Греам, *Ветрот во врбите*. Во текот на таа деценија, Греам станал татко. Непослушната, тврдоглава природа што ја забележал кај неговиот мал син Аластер, ја пренел во ликот на г-дин Жабец, еден од четирите главни ликови. Ликот во книгата познат како Стаорец бил инспириран од неговиот добар пријател и писател, сер Артур Квилер-Кауч. Греам го спомнува ова во потпишаната копија што ѝ ја дал на ќерката од Квилер-Кауч, Фој Фелисија. И покрај успехот на книгата, тој не се обидел да напише продолжение. Во книгата сè уште уживаат и возрасните и децата. Поради ова биле направени многу филмски и телевизиски адаптации, а Жабецот и понатаму еден од најславните и најомилените ликови во литературата за деца. Во 1929 година, А.А. Милн ја напиша драмата *Toad of Toad Hall*, која се базира на еден дел од *Ветрот во врбите*, а во 1958 година ја освоила наградата Луис Керол. Во 1990-тите, Вилијам Хорвуд продуцираше серија продолженија.

## Дела

* *Пагански документи* (1894)
* *Златното доба* (1895)
* *Денови на соништата* (1898), која ја содржи и „Неволниот змеј“ (1898)
* *Главатарка* (1898)
* *[[Ветрот во врбите]]* (1908), подоцна илустрирана од Е.Х. Шепард
* *Бертиевото бегство* (1949), илустрирана од Е.Х. Шепард

## Наводи

Категорија:Британски писатели за деца
Категорија:Починати во 1932 година
Категорија:Родени во 1859 година
Категорија:Шкотски писатели
Категорија:Писатели за деца